MILE MAGNOLIJE
BUDI ODVAŽNA
Ovo je uvijek bilo puno karamela.
Skrile bismo se ispod stolića i ukrale koji komad
dok ste vi glumili da ne vidite.
Stavile bismo po jednu sa svake strane
i zagrizle tako jako da više ne bismo mogle otvoriti čeljusti.
Škakljali biste nas sve dok karamela ne bi popustila.
A mi bismo se cerekale.
Koliko dobrote.
Hvala vam.
Nešto si rekla?
Ne tebi.
Čini se da su ovdje samo knjige, kao i u zadnjih nekoliko kutija.
Dostavit ću ih danas između razgovora.
Sviđa mi se kako je gđa Frances podijelila svoju imovinu.
Imala je toliko prijatelja da je sve mogla podijeliti
ljudima koji će cijeniti taj dar.
Osjećam se kao Djed Božićnjak dok ih dostavljam. Ili možda Rudolph.
Bio bi odličan Djedica,
ali trebao bi još nekoliko frapea da ispuniš to odijelo.
Ali sad sam se zastalno vratio u Serenity.
Nema više putovanja, čak ni na Badnjak.
Ali nikad neću odbiti frape iz Wharton'sa.
Mogu li pitati, bez požurivanja,
s kim si dosad razgovarao o poslu?
Gledaš u novog učitelja na zamjeni
školskog sustava Serenity.
Čestitam! Toj će se djeci stvarno posrećiti.
To je samo privremeno.
I dalje želim posao u skladu sa svojim iskustvom.
-Da. -Idem razgovarati s Jeremyjem.
Možda treba pomoć na farmi.
Možda treba novi akvedukt. To je tvoja specijalnost.
Sumnjam, ali možda novu štalu ili bunar.
Da.
Cijenim njegov rad i želim pomoći,
ali razgovaram i s Peggy i okružnom službenicom.
Kandidiraj se za gradonačelnika.
Prije sam mislio…
da puštanje korijenja ujedno znači dosadu.
I to me je jako plašilo.
Ali sad kad sam s tobom uživam u njihovoj ljepoti.
Snaga i okrepa.
Čvrstoća i podrška.
Trebam ti reći
koliko cijenim ovo što radiš.
U Serenityju ima mjesta za svakoga i znam da ćeš ti svoje brzo naći.
Kad smo kod mjesta, postoji li šansa da imaš mjesto
na koje bih objesio svoj plakat Giantsa?
Kako smo suptilni.
Polako.
A dok si na svojim sastancima i razgovorima,
pitaj i za kuće za najam.
Trebam te malo. Nasamo.
-Ovo je neslužbeno. -Zvuči zloslutno.
Svakako je ozbiljno,
iako sam sigurna da za sve postoji razumno objašnjenje.
Svejedno…
Jesi li dobro?
Je li riječ o…
Ma ne.
Riječ je o Trentu. Otišao je.
Kako otišao?
Nestao je.
Tražila sam ga nakon njegove melodrame na potrazi,
ali nigdje ga ne mogu pronaći.
A Henrietta se kune svojom unučadi
da ne zna gdje je.
Mislila sam da je dao ostavku zbog opoziva.
To nije sve?
Granična zlouporaba dužnosti.
Čini se da je dio gradskog novca nezakonito preusmjeren
u njegov crni fond.
Nisam stigla tražiti njegov komentar.
Što Mary Vaughn kaže na to?
Ne javlja mi se.
Razgovaramo gotovo svaki dan. Neobično je da samo tako ušuti.
Koliko si zabrinuta?
Još ne znam.
Razumijem tvoju brigu.
Stvarno, ali nisam sigurna zašto si se obratila meni.
Nisam htjela opoziv iz osobnih razloga, što god Mary Vaughn mislila.
Sullivan's je središte naše zajednice.
Ljudi ovamo dolaze jesti, piti i razgovarati.
Razumijem.
Pitaš jesam li što načula.
Javit ću ti ako bilo što čujem.
Annie?
Oprosti. Nije u redu prisluškivati. Nisam namjerno.
Jesi li se čula s Jacksonom?
Nisam od potrage.
Ne bih ga smjela ometati
dok je na odmoru s mamom i Nellie.
Čula si koliko je Peggy zabrinuta.
Reci mi ako nešto čuješ.
-Zbog nje. -Može.
HEJ, JESTE LI TI I TVOJA OBITELJ DOBRO?
OBAVIJESTI SU ISKLJUČENE
Došao si spreman. Pokvarena vrata ne znaju što ih čeka.
Ali izgledam li kao ubojica?
Što?
Neki me tip pitao jesam li ja ubio Lewisove.
Čudno.
Ne znam zašto ljudi misle da sam zaslužan za Trentovu ostavku, ali ne smeta mi.
Još dva dana.
Tako je.
-Stalno zaboravljam. -Da?
Ne. Brojim svaku minutu dva najdulja tjedna u mom životu.
Što je to?
Ma ništa.
Nije ništa. Pokaži mi.
Dobro.
Objasnit ću.
To ti pomaže za vrijeme naše pauze?
To je moj novi početak.
June i ja upisale smo crtanje ljudskih figura na učilištu.
Možda bih se ja trebao prijaviti
kao model.
To bi bilo lijepo.
Mogli bismo zajedno razvijati svoje kreativne vještine.
Možemo proći i neke nove.
Ova je pauza tako zdrava.
I mahune su zdrave.
Ali ne volim ih.
Ali ponosan sam na tebe.
Treba hrabrosti da pokušaš nešto novo.
Hvala. Malo sam nervozna.
Zašto?
Pa, ja sam kći poznatog slikara.
Uvijek sam izbjegavala slikanje i crtanje.
Što ako se osramotim?
Ne želim baciti ljagu na svoje prezime.
Ne trebaš biti dobra da bi se nešto isplatilo.
I nikad se ne trebaš uspoređivati s drugima.
Samo nastavi pratiti svoje veselje.
Pa, ona se vrata neće sama popraviti.
Uzmi. Hvala.
Čestitam, superzvijezdo!
Bože! Ovako dočekaš svakoga tko se upiše u spa?
Samo ako sam ih se trudio osvojiti. Ovo je prigoda vrijedna slavlja.
-Ovdje će ti biti super. -Nadam se. Sve je ovo dio moje kampanje.
-Kandidiraš se za gradonačelnicu? -Čujem da je stari u Cancúnu.
Ja ću postati nova Noreen.
Dok mi god Bex i dadilja daju malo slobode,
dobro ću istražiti sve što Serenity nudi.
Da.
Nešto si govorio?
Kakvu članarinu želiš?
Dnevna karta omogućuje ti puni pristup na jedan dan.
S tjednom kartom imaš pristup svim treninzima.
Inače, čujem da je instruktor joge čudo.
I znam nekoga tko ti može srediti popust za prijatelje i obitelj
za VIP paket.
Ne obraćaj pozornost na njih.
-Oprostite. -Recite, gospođo.
Zašto mi izgledate tako poznato? Ne mogu vas smjestiti.
Ja vam mogu pomoći…
Dr. Ahmed, bila sam…
Vi ste ona briljantna mlada dama koja je pobijedila u potrazi.
Hvala, ali ne bih uspjela bez prijatelja.
Onda moramo postati prijateljice jer vas sljedeće godine želim u svom timu.
Ja nisam pobijedila,
ali sestrična Desiree pobijedila je prije tri godine i…
Pa, razgovarat ćemo.
Razgovarat ćemo.
I, što sve dobivam s VIP paketom?
Izrekao sam joj svoje plemenite namjere, pogledao je u oči i upitao:
„Što mogu učiniti da dokažem da sam vrijedan Nellie?”
Što je rekla?
„Nestani.”
Znam što će te oraspoložiti.
Mogli bismo po njoj nazvati hidru u igri.
Možda samo viverna. Ona je više smetnja nego prijetnja.
Kul. Počet ću crtati.
Zapravo, bolje ne. Ne želim uvrijediti Nellie.
A opet, to bi joj se moglo svidjeti.
Znaš što?
Stoji ti slomljeno srce.
Ali nemoj predugo žalovati. Kreni dalje. Sigurno se sviđaš i drugim curama.
Nitko nije gledao Romea i Juliju?
Ne, ali znam da na kraju umru.
Kažem ti, ovaj zadatak ima više završetaka.
Hej!
Izvolite.
Hvala, Willow.
-Hvala. -Ništa.
Da nas bar puste u knjižnicu s ovim.
Kyleovi osjećaji ne stanu u knjižnicu.
Nekako si drukčiji.
Vidiš?
Ne. Ne ona.
-Uništit ćete igru. -Što sam propustila?
Sophie se šali. Prijeđimo na igru.
Da, pogotovo zato što sam napravila skicu
vodene vještice.
Za probu.
Prekul!
Opa! Odlično je ispala.
Da! Sve smo bliže snimanju pokreta.
Što se ovoga tiče, ne bih rekla…
ZA KATHY: HEJ. BILO JE ZABAVNO.
Jackson je. Znate što učiniti.
Dobro. Toliko sam zabrinuta da te zapravo zovem.
Reci mi da si dobro. Pošalji poruku ili nazovi.
Samo mi javi.
Odlično.
Trebao bi ići uz jelo, a ne ga nadjačati.
Oprostite, šefice.
Gospođo?
Možemo malo razgovarati o onom začinskom bilju?
Naravno, reci.
Muškatni oraščić je preintenzivan. Njega treba otkriti, a ne najaviti.
Razumiješ? I možeš dodati okus da bude složeniji,
ali ne znam koji.
Nastavi eksperimentirati.
Mogu pričekati da završite da mi posvetite pozornost.
Isaac, zašto si nasmiješen od uha do uha?
Rekla je da se jako smiješim ili da malo plačem.
Dobro.
Što želiš reći?
Želim posaditi začinsko bilje u Sullivan'su i sad je savršen trenutak.
Uz malu Jeremyjevu pomoć,
mogao bih izgraditi jeftin i održiv vrt na krovu.
Svakog bismo dana imali više svježih začina
i time potakli kreativnost i raznolikost.
Pomogao bi i s Baileyjevim umakom.
Moram reći da me stalno impresioniraš
i da je ovo odlična ideja, ali žao mi je.
Ne mogu ga održavati.
Bit će problema s kvalitetom i odvodnjom.
Tko ima vrtlarske ruke
i samopouzdanje da to izvede?
Ako ste otvoreni za tu ideju, sastavit ću kompletan plan.
Moram reći da jesam.
12.45 ISPRED RESTORANA
Ja ću to preuzeti.
-Ja ću. -To je moj posao.
Mogu ja.
Erik?
Ja ću ovo riješiti.
Vaš ručak.
Gospođo.
-Erik, trebamo… -Hvala na narudžbi.
Dobar tek.
Kvragu!
-Jesi li dobro? -Jesam.
-Daj da ti pomognem. -Ne, ne trebam pomoć.
Obično ne činiš takve pogreške.
Gužva je. Primite se posla.
-Daj da vidim. -Ne, ja ću to riješiti.
Dobro.
Ali
kako ćemo riješiti ovo?
Mislim da ne možemo.
Ne ondje gdje su svi napeti
i prate svaki moj pokret.
A tvoja se prijateljica boji ući.
Ispričavam se.
-Postojao je bolji… -Trebam se maknuti.
Fokusirati se.
Da, može.
Vrati se kad god budeš spreman.
U redu?
Da.
Hvala ti.
-Obećaj mi jednu stvar. -Što?
Otiđi k Howieju zbog ruke.
Noge, molim.
Stavio sam nešto ispod.
Tvoje noge čitaju ove brošure za faks?
Sviđaju im se više nego meni.
Nije zabavno, ali kolovoz je. Moraš smisliti gdje ćeš se prijaviti.
Kako kad ne znam što želim raditi u životu?
Sigurno je teško
kad ti je budućnost većinu života kristalno jasna,
a onda se razbije pred tobom zbog postupaka druge osobe.
Ali mogu ti sa sigurnošću reći
da ništa dobro neće proizaći iz stajanja
i gledanja u krhotine.
Bolje ti je uzeti krhotine koje želiš i sastaviti ih onako kako želiš.
Možda neće biti kao prije…
ali bit ćeš ponosan na njihov novi oblik.
Razumijem,
ali ne znam gdje početi.
U redu mi je napustiti bejzbol, ali ne znam što će ga zamijeniti.
U redu je ako još nemaš odgovor,
ali trebaš plan.
Dobro.
Kako nisi siguran što želiš,
za početak možemo odlučiti što ne želiš?
Dobro.
Dvije hrpe.
„Ne” ispred mene i „možda” ispred tebe.
Dobro.
A, ne. Žao mi je, ali nemaš odobrenje da to vidiš.
To je iznenađenje za nekoga.
-Igraš se s umjetnom inteligencijom? -Čudno pitanje.
Od djetinjstva želim graditi robote i mislio sam da sam našao srodnu dušu.
Jesi. Zato ti želim dati…
ovo.
Većinu palica ću prenamijeniti, ali ova je posebna.
Njome sam dobio utakmicu za Bravese.
Neka ti donese sreću kao glavnom treneru.
Drago mi je što sam dobio posao,
ali ne i kako sam ga dobio.
Dobio si ga zato što si pažljiv i talentiran vođa.
Momčad te obožava.
Hoću li ti se moći obratiti kad budem imao problema?
Naravno.
Ali nećeš trebati.
Čuj, ne idem nikamo. Neću se prestati družiti s prijateljima.
Moj me otac dobro odgojio.
Naučio me da u svakom svom uspjehu
trebam pamtiti da stojim na ramenima divova.
Hvala, Cale.
Hvala tebi.
I hvala tvom tati.
Jako mi je žao.
Svi su te željeli zaštititi da ne moraš vidjeti Helen.
Postalo je neugodno. Svi smo počeli paničariti.
Nije bilo potrebe. Profesionalac sam.
Nitko nije rekao da nisi.
Samo smo ti htjeli pomoći kao prijatelji.
Ali nismo.
Žao mi je.
Slušali ste svoja srca.
Ali moje se
čudno glasa.
-Sigurno ćemo smisliti… -Ne.
Ne mogu biti negdje gdje, svaki put kad dignem pogled,
očekujem, nadam se
i bojim da ću vidjeti Helen.
Mogu li ja pomoći?
Pomažeš.
Pogotovo ako si spreman glumiti da je i tebi teško planinariti,
mladi prijatelju.
-Koja vrućina! -Vrućina?
-Vlažnost. -Da…
-Spasi se. -Daj, stari.
Nastavi bez mene. Ti…
Među stvarima koje mi je Frances ostavila
bila je i zbirka dnevnika, uključujući ovaj,
s uputom da ih pročitam
i odlučim hoću li ih i kad podijeliti s tobom.
I mislim da je važno da sad to saznaš.
„Dana Sue je mogla i trebala biti…
moje dijete.
Ali nisam Patricku rekla što osjećam kad smo bili mladi.
Nisam bila dovoljno hrabra da izjavim ljubav
te sam izgubila priliku da imam obitelj koju sam željela.”
Gđa Frances
i moj tata?
Voljela ga je cijeli svoj život.
Ali ljubav je bila neuzvraćena. Tvoj je otac volio samo tvoju majku.
A Frances je to poštovala.
Zašto ništa nije rekla?
Bojala se da ćeš se uzrujati.
Zašto mi vi to govorite?
Nastavi čitati.
„Nije moja po krvnom srodstvu,
ali u mojem je srcu moja.
Odvažna je i lijepa.
Jako sam ponosna zbog toga.
Ona je moja ostavština.”
Ajme meni.
Zato mi je ostavila novac.
Frances je imala viziju za Serenity.
Vjerovala je da Serenity može pomoći svojim stanovnicima,
a stanovnici jedni drugima.
A sad si ti čuvarica njezine vizije.
Ja?
Što mogu učiniti?
Nastavi čitati i budi strpljiva kad se osjećaji uzdignu
kao jutarnja magla s jezerca.
I najvažnije, zapamti.
Budi odvažna.
Sad na sve drukčije gledam.
Ronnie i ja ne bismo pokrenuli Sullivan's bez nje.
Ona nam je dala naš san.
Sve to zato što me smatrala svojom kćeri?
Nije to napisala. Vjerovala je u tebe.
Srodna duša.
Hvala ti, stvarno,
i čast mi je nastaviti njezinu misiju, ali nemam pojma kako.
Vidi što je sve učinila za Serenity.
-Vidi što ti sve činiš. -Da. Ti ćeš raditi na svoj način.
Zašto mi nije rekla prije čeka?
Možda je planirala.
Sad drukčije razmišljam o novcu.
Kao i o tati.
Nisam mislila da bi netko za njim čeznuo.
Vidjela sam njegove slike iz mladosti.
Bio je pravi komad. Pokazala bih mu Serenity.
Puno je znamenitosti.
Molim te.
Znate, fascinantno je
kad razmisliš o svim ljubavnim zbrkama i klupkima u Serenityju
iz generacije u generaciju.
I o ljubavnom veselju.
Ryan i ja imamo rezervaciju za finu večeru u četvrtak navečer.
Dođite s Ronniejem i Calom!
-Bit će to velik događaj! -Da! Odlična ideja!
U četvrtak imam druge planove.
Je li to možda spoj s Calom?
Tako je. Slavite kraj zabrane dodirivanja.
Zapravo, idem na tečaj s June.
Idemo na tečaj crtanja ljudske figure na otvorenom učilištu.
S June? Župnicom June?
S prijateljicom June.
Što je to?
Iskušavam nešto novo.
-Znači da smo mi nešto staro? -Prestanite!
Žao mi je što ću propustiti večeru. Nemojte bez mene pričati dobre priče.
Dobro.
Pričat ćemo priče za dvostruki spoj, a one za trostruki sačuvati za vas.
Može.
-Ne može. -Grozna si.
Ako Mary Vaughn prodaje vlastitu kuću i još uvijek se ne javlja,
kupuju li nešto manje ili likvidiraju imovinu?
Ostali su bez novca zbog financijskih zavrzlama?
Ako zanemarimo moju frustraciju što se ne javlja,
priznat ću da je njihova financijska situacija
sličnija luksuznom krstarenju nego nasukanom brodu.
Prekopala sam sve financijske podatke dostupne javnosti
i čini se da je Trent iskoristio
sve moguće fiskalne prilike dok je bio gradonačelnik.
Jesi li u pravnim poslovima s gradom ikad imala razloga posumnjati…
Peggy!
Misliš da bih šutjela da mi je nešto zasmrdjelo?
Nikad.
Ali novinari ne smiju pretpostavljati.
Hvala ti, Helen.
Ako ti nešto padne na pamet, molim te da me nazoveš.
Evo nečega.
Bi li se kandidirala?
-Ja? -Da, ti.
Trebamo gradonačelnika.
Sposobnog i provjerenog vođu.
Nekoga tko se snalazi pod pritiskom i tko voli stanovnike ovoga grada.
Što se mene tiče, ti bi bila fenomenalna.
A ti?
Draga moja, ti imaš specifične i primjenjive vještine,
a ja uopće nemam strpljenja s budalama.
Bok, CeCe.
Gđo Helen, gđo Peggy.
Još jednom hvala, Helen.
Javit ću ti se kad napišem članak.
Može. I kad razmisliš o mom prijedlogu.
I kad razmislim. Ugodan dan, CeCe.
-Nisam te očekivala. -Kako da se emancipiram?
Roditelji se sele.
Cijela se obitelj seli na sve strane.
Tata je našao bolji posao, ali u Sjevernoj Karolini.
Mama nastavlja voziti kamione,
ali preselit će brata i sestru k baki u Kentucky da ih čuva.
Žele da i ja odem, ali ja želim ovdje završiti školu.
Pogotovo sad kad razmišljam o faksu.
Bolje da vam ne pričam o školi u bakinu gradu.
Ali moj nemaju za najam kuće ovdje, a ja nemam kamo.
Gledala sam smjernice za emancipaciju i na proljeće ću navršiti 18.
Ako nađem smještaj ovdje…
Živi kod mene.
Što?
Živi ovdje.
U mom domu.
Sa mnom.
Došla sam po savjet. Ne želim vam se nametati.
Tvoja bi prisutnost bila blagoslov, a ne smetnja.
Pretpostavljam da tvoji još nisu otišli?
Ne, još se pakiramo.
Onda ćemo dogovoriti sastanak i o svemu ćemo razgovarati.
Hej.
-Smislit ćemo nešto. Može? -Dobro.
Naravno, ako želiš živjeti ovdje.
Spasili ste me.
Moramo dogovoriti filmsku večer.
Prvo ćemo gledati Moulin Rouge, iako si možda premlada za to.
Još bolje, Dvoranski plesači.
Nisam znala da nude ovu uslugu. Trebali bi to reklamirati. Koje olakšanje.
-Gospođo… -Odradit ću trening za nekih 30 minuta.
Dobro.
Ovo nije usluga spaa. Kyle čuva bebu za prijateljicu.
E, sad čuva dvije bebe za dvije prijateljice.
Ne bih mogao dati bolji argument za uslugu čuvanja djece.
Nakon molbe da to organiziramo prije nego što Ashley i ja posvojimo.
A ako te moj šarm neće uvjeriti,
uvjerit će te dokaz o potrebi na tržištu.
Svidio mi se tvoj prijedlog,
ali očito mi je prenisko na listi prioriteta.
Rado ću to raditi nekih tjedan dana,
ali počinje škola i trebat ćete zamjenu.
Je li riječ o potrazi za blagom?
Maturanti smo. Širimo granice, ostavljamo trag, isprobavamo stvari.
Znam, ali ne vidim se u footballu.
Bit će nam zabavan kao i bejzbol.
Vidim da ti nedostaje.
To je mišićna memorija, ritual.
Stalno mislim da imam trening ili da trebam nauljiti rukavicu.
Onda na proljeće igraj bejzbol.
Da bi igrao, a ne da bi upao na faks.
Da, faks.
Čekaj, što to znači?
Ne znam.
Maturant sam, a ne znam što želim u životu.
To ne zna polovica odraslih osoba.
Zato treba istraživati i pokušavati.
Opet ti o footballu?
Ne.
Ne budi takav. Samo „ne”?
Čak ni: „Možda, prijatelju. Razmislit ću.” Samo „ne”?
Ne, hvala. Idemo.
To je bolje, ali i dalje je krivi odgovor.
JUČER, 12.35 HEJ. BILO JE ZABAVNO.
Prema tvojim željama, organiziramo manji događaj
s tebi najdražim ljudima, hranom i zabavnom kabinom za fotkanje.
Jesam li nešto ili nekoga propustila?
Ne, to je sve. I svi.
Na popisu gostiju ne vidim Jacksona.
Nećeš ga pozvati?
Situacija je malo čudna. Neće doći.
Jesi li dobro?
Saznala sam zašto mi je gđa Frances ostavila novac.
Komplicirano je,
ali osjećala je bliskost sa mnom. S nama.
Kao da smo obitelj.
Lijepo.
Zapamtila sam njenu narudžbu jer si me učila da su klijenti kao gosti.
Da.
To bi joj uvijek jako puno značilo. Drago mi je zbog toga.
Gđa Paula dala mi je dnevnik gđe Frances.
Još ga čitam.
Ali jedan me se savjet posebno dojmio.
Budi odvažna.
Reci što stvarno želiš dok još možeš.
Budi odvažna.
-Sviđa mi se. -Da, dušo. Navršit ćeš 16 godina.
Ovo je predivan trenutak
da razmisliš što želiš za narednu godinu.
Budi odvažna
i reci mi što baš stvarno želiš.
Duboko u sebi.
Želim sestru.
Dušo.
I meni je drago što se tata vratio, ali…
Ne biološku sestru.
Želim nekoga s kim mogu razgovarati o bilo čemu.
Razumijem. Nekoga svoje dobi.
To su bili Ty i Kyle, ali sad je to previše…
Ti imaš tetu Helen i tetu Maddie.
Želim znati tko će biti moja verzija toga.
Pa, draga moja šesnaestogodišnjakinjo,
budi odvažna i reci tko si
i tvoji će se pravi prijatelji pojaviti.
Nova pozicija, molim.
Lijepo.
Prepusti se.
Nemoj zapeti u trenutku.
Osjeti pokret.
I meni je teško.
Nije grijeh zatražiti pomoć.
Svaki put kad se pakiram,
čujem tetu Frances: „Još jedne čarape te mogu spasiti.”
Da je Maddie ovdje,
morala bi ispričati priču o žabi u kadi gđe Frances.
Ta može pričekati. I to dugo.
Ryane, čast nam je
što se tvoja teta sjetila Dane Sue na tako nevjerojatan način.
I sad sam u nevolji jer razgovaram o novcu za stolom.
Ronnie, složit ćeš se da je teta znala prepoznati i slaviti
nevjerojatne žene Serenityja.
Voljela je dijeliti s voljenima.
Samo da znaš da razmišljamo kako iskoristiti taj novac
njoj na ponos.
Onda pronađite radost.
Najviše ju je veselilo kad bi znala da su ljudi sretni.
Moji su poludjeli kad sam počeo raditi u inozemstvu,
ali teta Frances im je rekla: „Vidite da je sretan samo u pokretu?”
Ali evo te sad,
sretno si se smirio u Serenityju.
Naravno.
Jako sretno.
Da bar imam odgovor.
Ali ne razumijem se u dobre vile, pa…
-Bok, dušo. -Bok.
Djeca su pojela tjestenine koliko su teška i sad su u krevetu.
Hvala što si jela s njima.
Uvijek mi je zadovoljstvo. Ti i June ste se zabavile?
Odlično.
Stvarno ti je dobro krenulo.
Bravo.
Koja je priča?
Priča? To je samo umjetnički tečaj.
Ne. Iza svake umjetnine stoji neka priča.
Što nam ovo govori?
U mračnoj zemlji…
bila je jedna žena
koja se trudila postupiti najbolje što može.
Trudila se popraviti stvari, pomoći ljudima,
nešto promijeniti.
A onda, jednog dana…
shvatila je da je umorna
i da treba iscijeliti i sebe.
Super.
I, što slijedi?
Ne znam.
I to mi ne smeta.
Dobro.
Samo želim reći da, kad zamijeniš dovoljno trulih daski,
s vremenom to postane nova soba.
Govoriš o Tezejevu brodu?
Želiš reći da je u nekom trenutku moj brak postao nešto novo?
Kakvom brodu?
Tezejevu. To je filozofska rasprava.
-Jesi li čitao Svijet diska? -Kad smo prestali razgovarati o daskama?
Idemo.
Odlično! U zadnji čas.
-Da. -Hvala.
Hvala.
-Kako ti mogu pomoći? -Imam novi projekt.
Radeći s rukama uspio sam se suočiti sa svojim problemima.
Ali neki rubovi
još su dosta neobrađeni.
Treba izbrusiti neobrađene rubove da bi sve išlo glatko.
Je li to životni savjet?
Ja nisam filozof.
Samo mislim da je u životu važno dobro obaviti posao.
Bi li mi mogao iznajmiti brusilicu
i još pokoji alat?
Još opremam svoju radionicu. Nemam sve što trebam.
Završi svoj posao s nama.
-Hvala. -Naravno.
Možete me proglasiti skrbnicom,
čime bih dobila punomoć za školu i zdravstvene probleme.
Tako se CeCe ne bi trebala emancipirati.
Zahvalni smo vam.
Caroline je važno da maturira u Serenityju.
I nakon prošlogodišnjeg lažnog suđenja znam da joj želite najbolje.
Hvala, gospodine.
I ja sam zahvalna, ali i teško mi je.
Pomisao da ću ostaviti kćer u domu sa strancima…
Helen nije strankinja. Ona je prijateljica koju si tek upoznala.
Ne pametuj.
Ne znam kakva je situacija.
Kakve klijente primate?
Kakvi vam sve ljudi dolaze?
Ne bih ostavila CeCe samu preko noći
niti bih primala goste preko noći.
Već pazim da nikad nije sama s klijentom
i ne zastupam klijente koji se ne znaju ponašati
ili kontrolirati.
Hvala vam.
Hvala vam na iskrenosti i razumijevanju.
Nema žurbe.
Dogovorite se oko svega,
a onda mi javite što želite.
CeCe je ovdje uvijek dobrodošla.
Dana Sue Sullivan!
Ronnie?
Puno sam razmišljao o odvažnosti.
Razmisli i o tome da se stišaš.
Želim da svi znaju.
Ronnie!
Zaljubili smo se ovdje.
Ronnie.
Ovaj je restoran nastao jer nam je gđa Frances ostvarila snove.
Ne samo o restoranu, nego i naš san o pravoj ljubavi.
Ronalde Sullivane, što…
Došao sam biti odvažan,
a što je odvažnije od izjavljivanja ljubavi?
Dana Sue,
jako te volim.
Opet bih te oženio kad bi mi dala.
Hoćeš li mi dati?
Hej.
Tvoja mama me očekuje.
Cijelo vrijeme razmišljam što želim biti.
Za početak razmišljam što ne želim.
Žao mi je što sam vikao.
Nisam takav tip.
Znam da nisi.
Hvala što si me svejedno saslušao.
Razumijem koliko je teško biti uz druge.
-I da to katkad radiš na svoju štetu. -Treba naći ravnotežu.
I mi je tražimo. Svi odreda.
-Čekam da postane lakše. -Da.
I ja.
Hvala, treneru.
I drugi put.
Nemoj predugo ostati vani.
Daješ mi ograničenje?
Mogu.
Ne, to je…
Ne, hvala.
ANNIE SULLIVAN: JESI LI SLOBODAN?
Ne želim gnjaviti…
Jako mi je žao što ti se još nisam javila,
ali kraj svih promjena ovdje sam Katica za sve.
Obično ovo ne radim,
ali mislio sam da je ona večera bila posebna.
Bi li se opet našla sa mnom?
Ako sam previše izravan…
Otvorit ću ti račun i završiti smjenu,
a onda ćemo vidjeti što je još otvoreno.
Ovdje? Baš ništa.
Onda ćemo morati naći drugo odredište.
Erik!
-Drago mi je što te vidim. -Kathy.
-Bille. -Erik.
I ti voliš Z's?
Samo sam došao savjetovati upravu.
Odličan izbor.
Ne znam što ću slušati sljedeće polugodište,
a kamoli sljedeće četiri godine.
Kemiju? Ja idem na to.
Kao trećašica?
-Isuse. -Proširila sam izbor fakulteta.
Sad mogu otići kamo god želim.
Baš me zanima kakve nas budućnosti čekaju.
Nitko nije mogao predvidjeti zadnje mjesece.
Zašto bi pokušavala pogoditi što slijedi?
Što god bilo, nadam se da je dobro.
I ja.
Bilo je vrijeme.
Za 30 minuta vodim Annie kući.
Super, stari.
Bila sam tako zabrinuta.
Zašto me ignoriraš? Nemoj se tako ponašati u školi.
Mama je meni i Nellie oduzela mobitele.
-Ne želi da proširimo vijesti. -Kakve vijesti?
Selimo se.
Prelazim u Castlewood.
Pomogli su mi Ronnie i Skeeter.
I ako se ne varam,
naš je period zabrane dodirivanja završio.
Je li čvrsta?
Samo je jedan način da saznamo.
Jako sam sretna što smo odvojili vremena da očvrsnemo kao pojedinci
i vratimo se jači kao par.
Da, ali moramo nastaviti rasti i kao pojedinci.
Da onda produljimo pravilo?
Ni sekunde više.
CeCe je tako posebna mlada žena. Bit će ti je drago upoznati.
Dok živi s tobom.
Ryane.
Mogla si razgovarati sa mnom o tome kako to utječe na nas.
Oprosti.
Navikla sam sama donositi odluke…
Ali odsad smo par?
Da.
Naravno.
Snaći ćemo se.
Ostat ću, Helen.
Molim te, vjeruj u to.
Vjeruj meni.
Vjerujem.
Prijevod titlova: Domagoj Južnić